
SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2022–2030 METŲ EKONOMIKOS TRANSFORMACIJOS IR KONKURENCINGUMO PLĖTROS PROGRAMOS PAŽANGOS PRIEMONĖS NR. 05-001-01-05-05 „SKATINTI ĮMONES SKAITMENIZUOTIS“ VEIKLOS „SKATINTI LABAI MAŽAS, MAŽAS IR VIDUTINES ĮMONES (TOLIAU – MVĮ) VYSTYTI DIRBTINIO INTELEKTO (TOLIAU – DI) SPRENDIMUS (VIDURIO IR VAKARŲ LIETUVOS REGIONAS)“ PROJEKTŲ ATRANKOS KRITERIJŲ PAKEITIMO DERINIMAS

Viešųjų interesų viršenybei užtikrinti pastabas ir pasiūlymus teikiantys asmenys privalo teisės aktų nustatyta tvarka ir priemonėmis vengti interesų konflikto ir elgtis taip, kad nekiltų abejonių, kad toks konfliktas yra.

	Ar gauta pastabų ir (ar) pasiūlymų?
Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma

	Nr.
	Institucija
	Pastabos ir pasiūlymai
(Pasiūlymų tekstas nėra redaguojamas ir pateikiamas toks, kokį pateikė pastabos teikėjas)
	Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus

	1.
	UAB “Sintesi consulting”
	Dėl specialiojo atrankos kriterijaus Nr. 1: Siūlome atsisakyti reikalavimo, kad ne mažesnės kaip 145 000 Eur pardavimo pajamos būtų pasiektos kiekvienais iš pastarųjų dvejų finansinių metų, ir vertinti bendras arba vidutines šio laikotarpio pajamas. Atkreipiame Jūsų dėmesį į tai, kad IT sektoriaus įmonių pajamos gali reikšmingai svyruoti dėl veiklos pobūdžio, darbų užbaigimo ir atsiskaitymo terminų pvz. projektinių darbų atveju, tam tikrais atvejais, gautinos sumos atsispindi kitame finansavimo periode, užsakovui su įmone pilnai atsiskaičius tik projekto įgyvendinimo pabaigoje. Nurodytos priežastys gali lemti tai, kad  vienais metais įmonės pajamos gali būti mažesnės, nors bendra jos finansinė padėtis ir pajėgumas įgyvendinti projektą yra pakankami. Dabartinė sąlyga apribotų galimybes dalyvauti finansiškai pajėgias įmones, kurių vieni finansiniai metai buvo mažiau sėkmingi.
	Neatsižvelgta, pakeitimas atliekamas tik todėl, kad pareiškėjams būtų aiškiau, kaip jau buvo ir bus ateityje vertinamos metinės pardavimo pajamos. Atkreiptinas dėmesys, kad ir pirmojo kvietimo metu buvo vertinamos metinės, t. y. kiekvienų dviejų metų pardavimo pajamos, tačiau dėl nuolat kylančių klausimų, nuspręsta dar aiškiau suformuluoti kriterijaus dėstymą.


	2.
	
	Dėl specialiojo atrankos kriterijaus Nr. 2: siūlome neapriboti galimybių pramonės įmonėms dalyvauti šios priemonės kvietime, neišbraukiant jų iš tinkamų šio kvietimo pareiškėjų sąrašo. Siekdamos išlikti konkurencingos, pramonės įmonės taip pat turi diegti ir kurti pažangius DI sprendimus. Atkreipiame Jūsų dėmesį į tai, kad pramonės įmonės susidurią su sunkumais ieškodamos jų veiklos specifikai ir pobūdžiui tinkamų DI sprendimų, todėl kyla poreikius kurti individualius sprendimus. Jų gebėjimą įgyvendinti projektą būtų galima užtikrinti nustatant reikalavimą turėti arba projekto įgyvendinimo laikotarpiu suformuoti kompetentingą IT ir (ar) DI specialistų komandą. Taip pat siūlome sudaryti galimybę pramonės įmonėms kurti individualius, jų veiklos procesams pritaikytus DI sprendimus, nereikalaujant tokių sprendimų komercializuoti.

	Neatsižvelgta, nes kriterijus tikslinamas siekiant akcentuoti kvietimo tikslą – inovatyvių DI produktų ir (arba) sprendimų sėkmingas kūrimas ir vystymas, kurį geriausiai užtikrinti gali būtent IRT sektoriaus įmonės. Pakeitimas atliekamas remiantis pirmojo kvietimo patirtimi, kuomet didžioji dalis pareiškėjų buvo būtent IRT sektoriaus įmonės, o pramonės įmonėms buvo sudėtinga pagrįsti tinkamus gebėjimus sukurti DI produktus ir (arba) sprendimus. Pramonės įmonėms suteikiamos sąlygos ir galimybės diegtis jau rinkoje esančius IT sprendimus ir (ar) produktus, teikiant projektų įgyvendinimo planus pagal kvietimą Nr. 02-126-K „Dirbtinio intelekto sprendimų diegimas“, kurį atnaujinti numatoma spalio pradžioje. Tai suteiks pramonės įmonėms galimybę per likusį neilgą laikotarpį modernizuoti įmones ir išnaudoti būtent jiems skirtą kvietimą.

	3. 
	
	Dėl prioritetinio atrankos kriterijaus – projekto efektyvumas: Siūlome atsisakyti vertinimo pagal prognozuojamų pajamų augimą. Toks kriterijus suteikią pranašumą pareiškėjams, pateikiantiems optimistiškesnes pajamų prognozes, tačiau savaime neužtikrina, kad jos yra bus pasiektos. DI sritis yra perspektyvi, tačiau itin sparčiai kintanti: sprendimai gali greitai tapti plačiau prieinami, mažėti jų kainos, keistis konkurencinė aplinka ir vartotojų poreikiai. Todėl PĮP pateikimo metu numatytos prognozės gali reikšmingai pasikeisti dėl aplinkybių, kurių pareiškėjas negali iš anksto tiksliai įvertinti, pažymėtina, kad projekto įgyvendinimo metu, projekto priežiūros laikotarpiu, projekto vykdytojui nėra suteikiama galimybė peržiūrėti ir koreguoti prognozes pagal aktualias rinkos sąlygas, o rodiklio neapsiekimo atveju agentūra pastaruoju laikotarpiu linkusi taikyti sankcijas, susijusias su skirto finansavimo mažinimu, detaliai neįsigilinus į rinkos ir/ar įmones situaciją. Rekomenduojame vietoje jo vertinti projekto komandos patirtį, kompetencijas, technologinį pagrįstumą, rinkos potencialą (tiksliniai vartotojai, vartotojams sukuriama vertė), numatomo sprendimo taikymo naujumą pagal sritis, pareiškėjų nuosavą indėlį į projektą ar kt. Pažymėtina, kad dabartinėse projektų administravimo ir finansavimo taisyklėse šiuo metu trūksta aiškios metodikos, kuria agentūra vadovaujasi vertindama nurodytą rodiklį projekto priežiūros laikotarpiu, taip pat nėra aišku ar yra pasitelkiami išorės ekspertai išmanantys rinkos situaciją.
	Neatsižvelgta.
Nustatytas kriterijus padės atrinkti projektus, kurie įsipareigos generuoti didesnes pajamas. Tokie projektai prisidės ne tik prie naujų produktų komercinimo, bet ir padės pasiekti Investicijų programos rodiklio „Investicijas gavusios įmonės pajamų padidėjimas“ numatytas reikšmes. Šis rodiklis yra privalomas pasiekti ir įmonės skatinamos teikti realias prognozes, atitinkančius jų pajėgumus, priešingu atveju taikomos korekcijos ir mažinamas finansavimas. Todėl tokio kriterijaus patvirtinimas paskatins įmones tinkamai įvertinti finansavimo poreikį ir realiai įvertinti siekiamus rezultatus.

	4.
	
	Dėl prioritetinio atrankos kriterijaus - Kuriant DI produktą (-us) ir (arba) sprendimą (-us), bus naudojama didelio našumo skaičiavimo (HPC) infrastruktūra ir (arba) didieji duomenys: Reikalavimas kuriant DI produktą ar sprendimą kartu naudoti tiek didelio našumo skaičiavimo (HPC) infrastruktūrą, tiek didžiuosius duomenis nėra proporcingas numatomam finansavimo dydžiui ir daugeliu atvejų nėra technologiškai pagrįstas. Tik nedidelei daliai DI sprendimų būtinas abiejų šių elementų naudojimas, todėl toks kriterijus nepagrįstai apribotų pareiškėjų galimybes. Atsižvelgdami į tai, siūlome išlaikyti ankstesnę kriterijaus formuluotę, kurioje numatoma naudoti HPC infrastruktūrą ir (arba) didžiuosius duomenis, nereikalaujant kartu naudoti abiejų elementų, paliekant pakeitimą susijusi su konkretaus didžiųjų duomenų kiekio nurodymo atsisakymą.

	Paties kriterijaus formuluotė nėra keičiama, o tik patikslinami vertinimo aspektai. Šis kriterijus yra prioritetinis ir nėra reikalaujama kartu naudoti abiejų elementų, kriterijus suteiks papildomų balų tiems, kas naudos tiek didelio našumo skaičiavimo (HPC) infrastruktūrą, tiek didžiuosius duomenis. Todėl galimybių teikti projekto įgyvendinimo planus neprarandama, o tiesiog sudaromos sąlygos gauti didesnius balus tiems, kurie naudos tiek didelio našumo skaičiavimo (HPC) infrastruktūrą, tiek didžiuosius duomenis.

	5.
	
	Dėl prioritetinio atrankos kriterijaus - Pareiškėjas yra sukūręs DI produktą (-us) ir (ar) sprendimą (-us) ir per paskutinius 2 metus iki PĮP pateikimo už jo (jų) pardavimą gavęs ne mažiau kaip 50 000 (penkiasdešimt tūkstančių) Eur pardavimo pajamų: Prašome patikslinti, kokios pajamos būtų laikomos gautomis už pareiškėjo sukurtų DI produktų ir (ar) sprendimų pardavimą. Ar kriterijus apima tik standartizuotų DI produktų, viešai siūlomų rinkai, pardavimo pajamas, ar taip pat pajamas, gautas paslaugų pagrindu konkrečiam užsakovui sukūrus ir perdavus individualų DI sprendimą? Siūlome aiškiai nustatyti, kad tinkamomis laikomos ir pajamos už individualių DI sprendimų sukūrimą bei jų diegimą klientams, jeigu pareiškėjas gali pagrįsti, kad sprendimą sukūrė pats.
	Atkreiptinas dėmesys, kad kriterijaus paaiškinime yra parašyta: Pajamos, gautos iš ne už savo sukurtų DI sprendimų ir (ar) produktų pardavimą, nėra vertinamos.
Vadinasi DI produktas ir (ar) sprendimas turėjo būti sukurtas paties pareiškėjo ir tik už tokių IT produktų ir (ar) sprendimų pardavimą gautos pajamos bus vertinamos kaip tinkamos.


	6.
	
	Dėl atsisakomo prioritetinio atrankos kriterijaus - Numatomo (-ų) kurti DI produkto (-ų) ir (arba) sprendimo (-ų) išvystymo lygis pagal pasiektą stadiją - Atsisakius projektų skirstymo pagal technologinės parengties lygius (TPL), nėra aišku, nuo kurio TPL gali būti pradedamas įgyvendinti projektas. Prašome patikslinti, ar PĮP galės būti teikiami nepriklausomai nuo esamo DI produkto ir (arba) sprendimo TPL t. y. ar projektas galės būti pradėtas įgyvendinti tiek nuo idėjos, tiek nuo minimaliai gyvybingo produkto stadijos ?
	Atkreipiame dėmesį, kad Oslo vadovas (Oslo manual. Guidelines for Collecting and Interpreting Innovation Data, 4rd Edition, OECD, Eurostat, 2018) yra skirtas mokslinės, technologinės ir inovacinės veiklos matavimui, o investicijos į mokslinius tyrimus ir eksperimentinę plėtrą vertinamos pagal Frascati vadovą, tad šiuo atveju tikslingai pasirinktas būtent Oslo vadovas, nes kuriant informacinių ryšių ir technologijų srities inovacijas nebūtinai vykdomos mokslinių tyrimų ir eksperimentinės plėtros veiklos, todėl nebus reikalaujama projekto metu būtinai vykdyti mokslinius tyrimus ir eksperimentinės plėtros veiklas. Todėl ir TPL nebus vertinami ir projektai nebus pagal tai reitinguojami.








